Selle objektiiviga on selline huvitav asi, et kaadri keskel on maksimumilähedane sooritus juba maksimaalselt lahtise ava korral. Ja seda sisuliselt kogu suumi ulatuses. See ei olegi nii tavaline juhtum. Äärealadega lood päris samamoodi ei ole, 10 mm juures saavutatakse optimaalne ava vahemikus f/5.6 - f/8. Kui päris nurka piiluma minna, siis alla f/8 pole seal eriti midagi vaadata. Ka teised fookuskaugused näitavad sama trendi, kuigi keskosa vaadates jäävad absoluutskaalas veidi  alla, sinna hea ja väga hea piirimaile. Seevastu on 14 mm juures äärealade väärtused päris head juba ka lahtise ava korra.